OpenLLM-France/wikimedia huggingface dataset:
# Ulmer

Ulmer és una població dels Estats Units a l'estat de Carolina del Sud. Segons el cens del 2000 tenia 102 habitants.

## Demografia

Segons el cens del 2000, Ulmer tenia 102 habitants, 40 habitatges i 27 famílies. La densitat de població era de 40,2 habitants/km².
Dels 40 habitatges en un 32,5% hi vivien nens de menys de 18 anys, en un 60% hi vivien parelles casades, en un 2,5% dones solteres, i en un 32,5% no eren unitats familiars. En el 27,5% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,22.
Per edats la població es repartia de la següent manera: un 31,4% tenia menys de 18 anys, un 2,9% entre 18 i 24, un 28,4% entre 25 i 44, un 21,6% de 45 a 60 i un 15,7% 65 anys o més.
L'edat mediana era de 38 anys. Per cada 100 dones de 18 o més anys hi havia 94,4 homes.
La renda mediana per habitatge era de 33.750 $ i la renda mediana per família de 53.333 $. Els homes tenien una renda mediana de 26.667 $ mentre que les dones 26.750 $. La renda per capita de la població era de 16.363 $. Entorn de l'11,5% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ulmer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Ulmer». American Fact Finder. Oficina del Cens dels Estats Units, 12-01-2010.
# Eximén de Artieda

Eximén de Artieda fou un militar aragonès del segle xiii. Eximén de Artieda va atacar, el 1263, el castell de Navardún, i posteriorment va defensar el castell d'Ull, a l'actual municipi de Navardún, durant el seu setge l'any 1283 a Croada contra la Corona d'Aragó on fou capturat per l'exèrcit invasor d'Eustaqui de Beaumarchais, que el va dur pres a Tolosa, d'on va escapar. Juntament amb Bertran de Canyelles, fou un dels dos ambaixadors de la Corona d'Aragó a Carles I d'Anjou en les preparacions del Desafiament de Bordeus.

## Referències

* ↑ Escorihuela Martínez, R. «Las Vísperas Sicilianas. La llave del Mediterráneo» (en castellà), 2014.
# Bến Tre

Bến Tre ( pronúncia (?·pàg.)) és la capital de la Província de Ben Tre, a la regió del Delta del Mekong, al sud del Vietnam (10° 14′ N - 106° 23′ E). El municipi té una superfície de 65,75 km² i una població de 143.639 habitants (2009). Bến Tre és a 85 km al sud-est de Ho Chi Minh City, i actualment es troba connectada amb les altres províncies de la zona a través del Pont Rạch Miễu. Pràcticament destruïda per un bombardeig aliat, la ciutat va tenir un paper significatiu a la Guerra del Vietnam. Les notícies de l'atac i el balanç de víctimes civils van contribuir a desfermar les reaccions antibel·licistes als Estats Units d'Amèrica.

## Referències

* ↑ Nghị quyết số 34/NQ-CP về việc thành lập thành phố Bến Tre thuộc tỉnh Bến Tre do Chính phủ ban hành (Decisió del govern vietnamita sobre l'establiment de la ciutat de Ben Tre)
# Peoria Heights

Peoria Heights és una població dels Estats Units a l'estat d'Illinois. Segons el cens del 2000 tenia 6.635 habitants.

## Demografia

Segons el cens del 2000, Peoria Heights tenia 6.635 habitants, 3.122 habitatges, i 1.657 famílies. La densitat de població era de 970,4 habitants/km².
Dels 3.122 habitatges en un 22% hi vivien nens de menys de 18 anys, en un 39,5% hi vivien parelles casades, en un 9,7% dones solteres, i en un 46,9% no eren unitats familiars. En el 39,2% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,82.
Per edats la població es repartia de la següent manera: un 20,3% tenia menys de 18 anys, un 9,4% entre 18 i 24, un 31,6% entre 25 i 44, un 22,8% de 45 a 60 i un 16% 65 anys o més.
L'edat mediana era de 38 anys. Per cada 100 dones de 18 o més anys hi havia 90,6 homes.
La renda mediana per habitatge era de 32.161 $ i la renda mediana per família de 42.545 $. Els homes tenien una renda mediana de 33.408 $ mentre que les dones 22.000 $. La renda per capita de la població era de 20.999 $. Aproximadament el 6,7% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Peoria Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Peoria Heights». American Fact Finder. Oficina del Cens dels Estats Units, 12-01-2010.
# Г

Г, г (en cursiva: Г, г) és una lletra de l'alfabet ciríl·lic, quarta de l'alfabet rus, belarús, macedònic, ucraïnès, serbi i búlgar. Prové de la lletra gamma de l'alfabet grec. Ambdues lletres són iguals en les versions estàndard dels alfabets. Representa l'oclusiva velar sonora /g/ o la fricativa glotal sonora /ɦ/ en diferents llengües. En serbi, búlgar i macedònic estàndard 'Г' representa sempre el so /g/. En rus estàndard també representa aquest so, tret si es troba a final de mot o a final de síl·laba davant d'una consonant sorda, llavors sona /k/, com també ocorre en català amb la 'G' en paraules com: mag /mak/; i davant d'una vocal palatalitzada sona /gʲ/. A més, en alguns sufixos masculins dels casos genitiu i acusatiu representa el so /v/ quan es troba entre vocals. En ucraïnès i belarús representa el so /ɦ/.

## Taula de codis

    Codificació de caràctersTipusDecimalHexadecimalOctalBinari Unicodemajúscula104304130020230000 0100 0001 0011 minúscula107504330020630000 0100 0011 0011 ISO 8859-5majúscula179B32631011 0011 minúscula211D33231101 0011 KOI 8majúscula231E73471110 0111 minúscula199C73071100 0111 Windows 1251majúscula195C33031100 0011 minúscula227E33431110 0011
# Districte de Sent Gaudenç

El Districte de Sent Gaudenç (Saint-Gaudens en francès) és un dels tres districtes del departament francès de l'Alta Garona, a la regió d'Occitània. Té 11 cantons i 253 municipis. El cap del districte n'és la sotsprefectura de Sent Gaudenç.

## Cantons

* cantó d'Aspet
* cantó d'Aurinhac
* cantó de Banhèras de Luishon
* cantó de Barbasan
* cantó de Bolonha de Gessa
* cantó de Casèras
* cantó de Le Hosseret
* cantó de L'Illa de Haut
* cantó de Montrejau
* cantó de Sent Biat
* cantó de Sent Gaudenç
* cantó de Sent Martòri
* cantó de Salias de Salat

## Vegeu també

* Cantons de l'Alta Garona
* Llista de monuments del districte de Sent Gaudenç
# Uloboroïdeus

Els uloboroïdeus (Uloboroidea) són una superfamília d'aranyes araneomorfes. Està constituïda per dues famílies d'aranyes cribel·lades que tenen vuit ulls:
* Dinòpids (Deinopidae)
* Ulobòrids (Uloboridae)

## Referències

* ↑ Coddington, J.A. & Levi, H.W. (1991): "Systematics and Evolution of Spiders (Araneae)". Annu. Rev. Ecol. Syst. 22: 565-592.

### Vegeu també

* Classificació de les aranyes
* Llista d'espècies d'ulobòrids
# Exèrcit d'Eritrea

L'Exèrcit d'Eritrea ha existit des de l'antiguitat. Està format per les Forces de Terra, la Marina i la Força Aèria (aquesta última inclou les Forces de Defensa Aèria).
La història militar a Eritrea es pot traçar fins a milers d'anys enrere. Durant l'edat antiga fins a l'actualitat, la societat dels eritreus ha conviscut amb la guerra i la pau. Durant el regnat de Medri Bahri, l'exèrcit va lluitar nombroses batalles contra les forces invasores dels abissinis al sud i els turcs otomans a la Mar Roja.
L'exèrcit actual es caracteritza per una cinquena part de les forces armades són nenes soldat.

## Referències

* 1 2 Yohannes, O. Eritrea: A Pawn in World Politics. University of Florida Press, 1991, p. 31. ISBN 9780813010441.
* ↑ CIA. «Eritrea. Military and Security». The World Factbook. Arxivat de l'original el 15 de maig 2020. [Consulta: 21 juliol 2019].
* ↑ García Sotelo, Gilda M. Razones y sinrazones sobre las niñas soldados. 1e ed. Madrid: Sepha, 2006, p. 36. ISBN 84-934837-4-5.
# Santa Margarida d'Agulladolç

Santa Margarida d'Agulladolç és una església de Mediona (Alt Penedès) inclosa a l'Inventari del Patrimoni Arquitectònic de Catalunya.

## Descripció

És una capella d'una nau amb volta de canó. Modificada, especialment l'interior. Absis sobrealçat amb arcuacions i tres finestres tapiades. Parets laterals amb arcuacions i bandes llombardes. La porta primitiva es troba tapada per una sagristia, afegida a la façana de migdia. La porta actual, el cor, el campanar de cadireta i les perfectíssimes pintures murals de totes les parets interiors, són d'una època molt posterior, possiblement dels volts del 1835, any gravat a la làpida mortuoria de marbre, del terra de la nau on diu: "D. Daniel Vardon Kennett, súbdito británico, comerciante y hacendado, natural de la Ysla de Guernsey, falleció el 12 de enero del 1835, a los 54 años de edad. Llorando su lamentable pérdida pusosa sus restos este mármol la ternura conyugal de Da Marta Francisca de Ferrer, natural de Barcelona."

## Referències

* ↑ «Santa Margarida d'Agulladolç». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Bắc Lũng

Bắc Lũng és una comuna rual (xã) i poble del districte Lục Nam, província de Bắc Giang, al nord-est del Vietnam.

## Referències

* ↑ «Ministry of Public Information in Vietnam». Arxivat de l'original el 2012-08-20. [Consulta: 30 desembre 2018].
# Penny Hardaway

* No s'ha de confondre amb Tim Hardaway.
Anfernee Deon "Penny" Hardaway (Memphis, 18 de juliol de 1971) és un entrenador de bàsquet universitari i exjugador nord-americà que és l'entrenador en cap de bàsquet masculí dels Memphis Tigers de l'American Athletic Conference (AAC). Hardaway va jugar a bàsquet universitari a Memphis, i 14 temporades a la National Basketball Association (NBA), on va ser quatre vegades membre de l'NBA All-Star i membre del primer equip de l'All-NBA en un parell d'ocasions. A l'NBA es va especialitzar com un base alt poc convencional. Els seus millors anys els va passar als Orlando Magic i els primers anys en els Phoenix Suns. Hardaway va destacar com a jugador des dels inicis, però va patir constants lesions que varen anar reduint gradualment l'efectivitat del seu joc. Va jugar també pels New York Knicks de 2004 a 2006 i finalment pels Miami Heat.
L'octubre del 1995 Nike va traure una sèrie de sabatilles esportives basades amb el seu nom, les Air Penny. A partir d'aquell mateix any va protagonitzar una sèrie d'anuncis per a Nike, on apareixia un titella alter-ego seu anomenat Lil Penny.

## Referències

* ↑ Wiley, Ralph «A Daunting Proposition». Sports Illustrated, August 12, 1991, pàg. 27–45 : 36.
* 1 2 «The Magic Behind Penny Hardaway». Fox Sports. [Consulta: 12 febrer 2022].
* ↑ Goldman, Robert; Papson, Stephen. Nike Culture: The Sign of the Swoosh (en anglès). SAGE, 1998-12-22, p. 51-54. ISBN 978-1-84860-892-4.
* ↑ Cook, Malcolm; Thompson, Kirsten Moana. Animation and Advertising. Springer Nature, 2019-12-17, p. 185. ISBN 978-3-030-27939-4.

## Enllaços externs

* Fitxa en NBA.com
* Fitxa en Basketball-Reference
* Fitxa en Database Basketball Arxivat 2012-08-13 a Wayback Machine.
# Leytron

Leytron és un municipi del cantó suís del Valais, al districte de Martigny.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Diotògenes

Diotògenes (Diotogenes, Διοτογένης) fou un filòsof pitagòric que va escriure unes obres titulades πεπὶ ὁσιότητος i πεπι βασιλείας de les que Estobeu va preservar alguns fragments.

## Referències

* Diotogenes Arxivat 2012-10-08 a Wayback Machine. a Smith, William (editor). A Dictionary of Greek and Roman Biography and Mythology (en anglès), 1870.
# Ctenomys dorsalis

Ctenomys dorsalis és una espècie de mamífer rosegador histricomorf de la família dels ctenòmids endèmica del Paraguai.

## Referències

* ↑ Bidau, C.; Lessa, E.; Ojeda, R. Ctenomys dorsalis. UICN 2008. Llista Vermella d'espècies amenaçades de la UICN, edició 2008, consultada el 11 agost 2014.
# Uloborus walckenaerius

Uloborus walckenaerius és una espècie d'aranya araneomorfa pertanyent a la família dels ulobòrids (Uloboridae). Fou descrit per primera vegada per Pierre André Latreille el 1806.
Són petites, el mascle no sobrepassa els 4 mm mentre que la femella aconsegueix els 7 mm. Viu en llocs secs i baixos. Es troba en la península Ibèrica i la resta del sud d'Europa. La seva característica més cridanera és que no posseeix glàndules verinoses. Per compensar aquesta manca teixeixen una tela molt poderosa i quan emboliquen a la seva presa ho fan durant molt temps.
El seu nom d'espècie està dedicat a Charles Athanase Walckenaer.

## Sinonímies

Segons el World Spider Catalog amb data de 23 de gener de 2019 hi ha les següents sinonímies:
* Dysdera fasciata Risso, 1826
* Veleda lineata Blackwall, 1859
* Veleda pallens Blackwall, 1862
* Uloborus pseudacanthus Franganillo, 1910

## Referències

* ↑ (anglès) World Spider Catalog: Uloborus walckenaerius Latreille, 1806 en la família Uloboridae +base de dades. Accés el 23 de gener de 2019.
* 1 2 Latreille, P. A. (1806). Genera crustaceorum et insectorum. Paris, tome 1, 302 pp. (Araneae, pp 82-127).

## Galeria

* U. walckenaerius, vista ventral
* U. walckenaerius teixint la teranyina
# Fal·làcia de Van Gogh

La fal·làcia de Van Gogh és el nom amb què el filòsof britànic Nigel Warburton exemplifica una fal·làcia, del tipus afirmació del conseqüent. Aquest tipus de fal·làcia es dona en aquells raonaments en què la conclusió està basada exclusivament en el conseqüent, prescindint de l'antecedent (vegeu modus ponens).
La fal·làcia porta el nom de Van Gogh perquè utilitza la figura del pintor per exemplificar-la:
    Van Gogh va ser un artista incomprès que va viure en la pobresa més extrema, però finalment ha estat reconegut com un dels millors artistes del món.
    Jo sóc un incomprès i sóc pobre.
    Per tant, jo també seré reconegut com un dels millors artistes del món.
Tot i que l'argument sembla encoratjador i dona esperança a artistes que lluiten per ser reconeguts, no és vàlid i no s'hauria de prendre com a tal. La fal·làcia de Van Gogh és problemàtica ja que afavoreix el pensament il·lusori i molt sovint comporta conseqüències desagradables, tal com apunta el mateix Nigel Warburton.
Tenir alguns atributs de poca importància en comú amb una altra persona no pressuposa que t'hagi d'ocórrer o hagis d'esperar el mateix futur d'aquesta altra persona. En el cas de la fal·làcia de Van Gogh, compartir els atributs incomprès i pobre amb el pintor holandès no equival a compartir el mateix destí (és a dir, ser reconegut com un gran artista). Això només seria cert si es donés una correlació un a un entre els dos factors i, com és obvi, no és el cas: hi ha molta més gent a la categoria incompresa i no reconeguda que no genis o artistes excepcionals. (Vegeu Cum hoc ergo propter hoc). L'únic que es garanteix en aquest cas és que el fet de ser incomprès i viure en la pobresa no descarta la possibilitat d'assolir grandesa i reconeixement.
L'ús de la paròdia és una bona manera de demostrar la feblesa d'aquest tipus d'argumentació exemplificat en la fal·làcia de Van Gogh. Per exemple:
    Albert Einstein té cara i és un físic conegut. Jo també tinc cara i, per tant, també seré un físic conegut.
Expressat així, es fa evident la inconsistència de l'argument fins al punt d'esdevenir ridícul. Compartir característiques superficials i trivials similars amb una gran persona no significa que hom hagi de compartir, també, els mateixos atributs pels quals aquesta persona és considerada excepcional.

## Referències

* 1 2 3 4 5 Nigel Warburton, Thinking from A to Z, Routledge, 2000 -
* ↑ Joel Feinberg and Russ Shafer-Landau, "Reason and Responsibility", Wadsworth,2013
# Sawda

«Sawda» té aquests significats:
* al-Sawda, jaciment arqueològic del Iemen
* Sawda bint Zama, segona esposa de Mahoma
* Mirza Muhammad Rafi Sawda, poeta indi en urdú (1713–1781)
# CMV (microcotxe)

El CMV fou un microcotxe elèctric construït a València entre 1944 i 1946 per l'empresa Industrial de Construcciones Móviles, SA. Dissenyat per l'enginyer Ernesto Rodríguez Iranzo, fou presentat a la Fira de Mostres de València de 1945 en versió taxi i furgoneta de repartiment, tot i que no consta que s'arribés a comercialitzar mai. Es tractava d'un vehicle elèctric amb motor i acumuladors anteriors i tracció anterior.

## Referències

* ↑ «ICM (CMV) (Industrial de Construcciones Móviles, S.A.) (1.944 - 1.946)» (en castellà). autopasion18.net. [Consulta: 5 maig 2016].
* ↑ «CMV, Valencia» (en castellà). grupo7.com. [Consulta: 5 maig 2016].
* ↑ «CMV» (en castellà). losorigenes.net. [Consulta: 5 maig 2016].
# Les Arts (Vilanoveta)

Les Arts és el nom d'un paratge del terme municipal de Conca de Dalt, al Pallars Jussà, a l'antic terme d'Hortoneda de la Conca, en territori del poble del Mas de Vilanova.
Està situat a l'esquerra del riu de Carreu, al sud-est del Forat des Arts i al nord-oest de la Pala des Arts.

## Enllaços externs

* Institut Cartogràfic de Catalunya; cal fer dos passos d'aproximació
# Diourbel

Diourbel (Serere: Jurbel, wòlof: Njaaréem) és una ciutat del Senegal a l'est de Thiès. És capital de la regió de Diourbel. Tenia una població estimada el 2007 de 100.445 habitants
Té una mesquita i una indústria local de cacauets.
# Ctenomys fodax

Ctenomys fodax és una espècie de mamífer rosegador de la família dels ctenòmids. És endèmic de la zona de Lago Blanco, a la província de Chubut (Argentina). El seu cariotip és 2n = 28 i el seu NF és 42. Se sap molt poca cosa sobre el seu hàbitat i la seva història natural, en gran part perquè fins ara només se l'ha trobat en una sola localitat. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Bidau, C.; Lessa, E.; Ojeda, R. Ctenomys fodax. UICN 2008. Llista Vermella d'espècies amenaçades de la UICN, edició 2008, consultada el 2 febrer 2015.
# Uacari de cap negre

El uacari de cap negre (Cacajao melanocephalus) és un mico del Nou Món que pertany a la família dels pitècids. És originari del nord-oest del Brasil, el sud-est de Colòmbia i el sud-oest de Veneçuela, on viu a la selva de l'Amazones.
Els uacaris de cap negre viuen generalment en grups de 5-40 exemplars, però a vegades se n'ajunten més de 100. S'alimenten principalment de llavors, però també consumeixen fruita, fulles, medul·la vegetal i artròpodes.

## Referències

* 1 2 3 Barnett, A. A., Boubli, J.-P., Veiga, L. M. i Palacios, E. Cacajao melanocephalus. UICN 2008. Llista Vermella d'espècies amenaçades de la UICN, edició 2008, consultada el 3 gener 2009.
# Fal·làcia de divisió

La fal·làcia de divisió consisteix a inferir que una cosa és veritable sobre una o diverses de les parts d'un tot, perquè és veritable sobre el compost del qual forma part.
L'invers de la fal·làcia de divisió és la fal·làcia de composició, en què s'infereix que una cosa és veritable sobre un tot perquè és veritable sobre una o més de les seues parts.

## Història

Tant la fal·làcia de divisió com la de composició les va tractar Aristòtil en Refutacions sofístiques.
En la filosofia d'Anaxàgores, com afirmava l'atomista romà Lucreci, se suposava que els àtoms que constitueixen una substància han de tenir les propietats més importants d'aquesta substància: els àtoms d'aigua estarien humits, els del ferro serien durs, els de llana serien tous, etc. Aquesta teoria s'anomena homoeomeries, i depén de la fal·làcia de divisió.

## Exemples

* El vol 4590 el va realitzar un avió Concorde que va esclatar, per la qual cosa tots els seus components esclataren.
* El sabor del guacamole és saborós, per la qual cosa els components amb què s'elabora (sal, llima, pebrotera) també ho són.
* L'auto és blau; per tant, els seus pneumàtics també ho són.

## Propietats emergents

Quan un sistema, considerat en conjunt, té una propietat que cap de les seues parts té, es diu que tal és una propietat emergent. L'existència –o no– de propietats emergents no fa unanimitat entre científics i epistemòlegs.

## Referències

* ↑ «Informal fallacy». A: Robert Audi. The Cambridge Dictionary of Philosophy (en anglès). 2nd Edition. Cambridge University Press.
* ↑ Brauneis, Robert «Intellectual Property Protection of Fact-based Works». Edward Elgar Publishing, 2009, pàg. 110. DOI: 10.4337/9781849801898 [Consulta: 9 gener 2020].
* ↑ Clayton, Philip; Davis, Paul. The re-emergence of emergence : the emergentist hypothesis from science to religion (en anglès). Oxford: Oxford University Press, 2006, p. 330. ISBN 0-19-928714-7.
# Sawdan

Sawdan al-Mawirí (àrab: سودان الماوري, Sawdān al-Māwirī) fou emir musulmà de Bari.
Va pujar al poder en una data propera al 857 succeint a Mufàrraq ibn Sal·lam, assassinat. En una data incerta entre 857 i 860 va atacar Benevent, una o més vegades, però no la va poder ocupar. El 860 el príncep Adelchis de Benevent va atacar Bari, però fou rebutjat i va haver de signar una treva i pagar un tribut. El 864 va obtenir la confirmació com emir per part del califa abbàssida. El monjo francès Bernard va poder creuar el seu domini vers 865 i va obtenir un salconduit per anar a Egipte i Terra Santa.
Sawdan va embellir Bari amb una mesquita, palaus i obres públiques. El 866 va patir una greu derrota davant de l'emperador carolingi Lluís II el Jove i el 871 Bari fou conquerida per les tropes imperials. Sawdan en fou el tercer i darrer emir.

## Referències

* Kreutz, Barbara M. Before the Normans: Southern Italy in the Ninth and Tenth Centuries. Philadelphia: University of Pennsylvania Press, 1991. p. 38.
* Giosuè Musca, L'emirato di Bari, Bari, Dedalo, 1978, pp. 20–22.